
open: mu a! 


o kama pona tawa telo monsuta. lipu ni la 
toki monsuta mute li lon a! jan mute lon 
kulupu toki pona li pana. sina ale li pona. 
wile mi la toki ni li pana e pilin monsuta 


tawa sina a! mu!! 5:3 


ken la ijo li ike mute tawa sina. sina wile 
ala lukin e ijo ni. ni 1i lon la o lukin 
lon lipu pini: sona pi ike ken. ona li lon 
pini lipu. sina wile sona e kon pi nimi 
nasa e kon sitelen la o lukin lon pini: 
sona pi nimi nasa lon pini: sona pi kon 


sitelen. 


pini la, ijo pona: mi wile pali e lipu 
monsuta namako, tawa suno kijetesantakalu 
lipu kijetesantakalu monsuta. mi wile e 
toki monsuta musi, e toki nasa, e toki nasa 
musi lon lipu ni. mi wile ala e toki 
monsuta pi ike taso. musi lili o lon. sina 

wile pana e toki, la o pana ala lon tenpo 
ni! mi o lape lon tenpo poka. pali pi lipu 
monsuta li moku e wawa mute tan mi a! taso, 
lon tenpo kama la mi toki: “lipu monsuta li 
wile e toki nasa, tawa kijetesantakalu 


monsuta. o pana!” mi toki e ni la o pana! 
o monsuta e kala pona! x3 


~ soweli kina 


open: nanpa lipu 


monsuta mol NA pcd 6 
SUP AHA I KN a a aa e a aa NE Èt yè 8 
ampar TRENO Pamm Ka Lc bar kopo ve 15 
taya MUSI AN ee V OE D 
monsuta pi Loki EN ANNI o sse a cee e 35 
SA mide Seen m uU 42 
kulupu mani o unde Un ML OC 48 
mi Mape lasmi cime AA MM 58 
valo poke ee 61 
Tipu pini Na d ee T3 
pini: sona pi ike Ken ojo. s.o. a TA 
pini sona pi nimi nasa AA 75 
pinis lawa kopekon, cno. maa colo Tff 


monsuta moli 


tan kapesi Pake 


pilin mi li nasa lon ni. 

mi alasa lukin e tomo wawa. 

ona o tomo wawa e mi. 

mi monsuta pilin lon tenpo. 
pilin mi li suli la, 

ona li pana e ike moli. 

a, mi wile ala moli. 

taso, lawa mi li awen pilin e ni. 
lawa mi li jo e monsuta moli. 


soweli li lukin e mi. 
uta ona li tawa sewi. 
mi lukin kin. 
uta ona li awen kama sewi, 
li awen kama suli kin. 
a. 

soweli o moli e ijo tan ni: 
ona li ike tawa ona. 
loje telo en telo loje 
li tawa anpa tan uta jelo 
lon lupa sinpin soweli. 
a. 


lon poka soweli la, mi sona e ni: 

jan moli li tawa lon ma, li tawa mi. 
ona li alasa e mi, li alasa pona. 

mi ken ala weka tan ma. 

mi ken ala weka tan kon. 

mi ken ala weka tan telo. 

nena soweli li sona e kon ali mi. 

jan moli li lawa e soweli kepeken pana. 


lawa ona li jo e monsuta moli. 


supa awen 


tan soweli kina 


tenpo mun. lon poka nasin. ilo suno li pana 
ala a suno mute. ale li pimeja lili. 


mi lon supa awen pi tomo tawa. mi kute e 
kalama musi, mi uta. 


de tan seme la, mi utala, mi alas- de 


taso, meli sin li kama lon supa awen, la mi 
pini e uta mi. mi wile ala ike e ona. len 
ona li loje. ona li suli. 

ona li lukin sama jan pona, taso mi pilin 
monsuta lili. lon tenpo pimeja la ale li 
monsuta lili tawa mi. mi lukin weka, mi 
kute e ilo kalama mi, mi uta ala. 


“.. sxnx wxxe xxa pxxi x-” 


. taso, ona li toki e ijo. a. mi weka e ilo 


kalama tan kute mi. 
“sina toki e seme? mi kute ala e sina.” 


“sina wile ala pini e kalama sina. uta sina 


li pona mute.” 


a. “ken. taso, jan li poka la mi pilin 


monsuta.” 


“nan mi sona.” meli sin li lukin e mi. "sina 
kama sona e uta sina lon tomo sona anu 


seme?” 


“tomo ala. mi uta mute, la ken uta mi li 
kama wawa.” 


ona li lukin e mi. wile li lon lukin suwi 


ona anu seme? ona li toki: 


“mi ni kin. taso, ken uta mi li lon kalama 
musi ala.” 


mi mu musi tan ni. meli li lukin e mi, li 
toki: 


“sina seme?” 
mi toki: “mi meli Sa.” 
“mi mun Ase.” 


nimi suwl. 


“a! sina suwi kin.” 

SEME A- 

se nama sina la sud kan?” 
mao sina ponas 


mi awen lili. loje li lon sinpin mi. tenpo 
li lete. mi wile lon tomo mi. mi toki: “mun 
Ase, o. sina sona ala sona e tenpo kama pi 
tomo tawa ni?” 


“lipu la ona li kama lon tenpo lili. taso. 
tenpo mute la, ona li kama ala lon tenpo 
lipu. ona li kepeken tenpo mute. ma tomo li 
wile ala pana e mani tawa tomo tawa kulupu. 
sina kepeken mute ala e nasin ni anu seme?” 


“mute ala. mi kama tan kulupu. mi tawa 
LOMO. Mis 


“a. mi tawa tomo pi kalama musi.” 


ona li lukin e len sike pi soweli tomo lon 
palisa lawa mi anu seme? 


mun Ase li awen toki: “jan kule mute li 
tawa tomo kalama ni.” 


“a! sina kule! mi kin.” 


“ma sona.” 

MU. “tan seme?” 
ona li luka lili e sike soweli mi. luka 


luka. “len sina li kule mute.” 


a. mi pilin ike lili tan ni: jan nasa ni li 
luka e mi. taso. ona li suwi lukin. a, 
pilin kule mi o anpa. 

tenpo lili li weka. 

“meli Sa o, o kalama uta. musi ala li lon 
la awen li ike.” 

“mi wile ala. mi pilin monsut-** 

mun Ase 1i lukin lon lukin mi. lukin ona li 
suli. “meli Sa o uta suwi.” uta ona li wawa 
kute. mi pilin nasa lili. ona li wile la mi 


ken kalama uta tawa ona. mi open e kalama 


pona: 


de mun li suwi e selo 


mi tu li lon poka telo da 


mun Ase li lanpan e luka mi, li sewi e mi 
tan supa awen. tan seme la mi pini alae 
kalama ni? mi awen uta. 


dr mu akesi li lon kasi a 


mi mu kin, tan luka sina dr 


il 


mun Ase la “ken la mi wile ala tawa tomo 
kalama lon mun ni. kalama pona li lon ni 
a.” ona li lukin sin lon lukin mi. “o awen 
lon poka mi, meli Sa o.” 

luka ona la mi weka tan nasin. mi tawa ma 
pi kasi suli. seme a?? mi wile weka, mi 
wile kalama suli. taso mi ken ala. mi uta 
suwi taso. 

de kon sina li nasa e mi 

mu taso li lon lawa ni JW 

lon monsi la tomo tawa li kama li weka. mi 
tu li tawa weka lon ma kasi. mi kama lon 
sike pi kasi suli. mun li walo e ma lon ni. 


ona li weka e len sike pi soweli tomo tan 
palisa lawa mi. 


“o monsuta ala. sina olin e mi.” uta ona li 
kama open. kiwen tu pi kiki mute li lon.” 


tan seme la mi pilin monsuta? mun Ase, olin 
Ase, li lon. mi monsuta ala. 


da tawa wile sina la 


mi pali we 270 ale a. de 

olin Ase li uta e palisa lawa mi. telo loje 
li tawa len mi. taso mi pilin monsuta ala. 
mi olin e ona la ni li pona. 

telo li weka weka weka. mi pilin wawa ala. 
mi wile lape. taso mi pini ala e kalama mi. 
suwi Ase li ken ala e pini kalama. 


de tawa uta sssina la 
mi wile t-taso anpaa. de 


olin Ase li pini e moku ona li toki: “a. mi 
wile moku e ale sina. taso, sina suwi mute. 
sina moli la ni li ike tawa mi. nnnn.. mi o 
seme? ken la... mi awen e sina.” 

dd olin li allla e ante ali 


mi sina tasso. sina laawa mi dre 


tenpo ante la jan li tawa lon nasin lon 
tenpo mun. jan tu li kama lon poka ona. 


ona suli li toki tawa jan: “kalama musi li 


pona ala pona tawa sina, jan o?” 
ona lili li kalama kepeken uta suwi. 


jan li lukin e meli kalama, li pilin: čan 
seme la, lukin ona li suli li weka lukin? 


kasi nasa anu seme a? 

taso, lon tenpo la pilin ale ona li pini. 

anpa telo la 


tan jan Nowa 


anpa telo la monsuta li lape 

telo suli li jo e kala monsuta ante 
taso toki ni li toki pi monsuta wan 
ona li wile moku e soweli e jan 


jan lili o! o lukin wawa 

noka sina li lon telo suli la 
ken la luka linja li kama sewi 
li alasa e sina li alasa moli 


seme li sijelo pi monsuta ni? 
seme li ona? kala anu akesi? 

ona li ni tu ala, taso ona li ni: 
suli, ike, tan anpa pi ale lon 
tan pimeja pi lon ala 

tan weka pi ale ma 

tan jasima sewi 

ona li tawa ma ni 

jan 1113 o jan lali o 
o open e oko 

sina tawa telo la 

o lukin pona anpa 


anpa telo la 


linja laso li luka e sina 

tawa musi 


tan soweli nasa Alesi 


/ San lon komo bawa. Sina 
/ 

monsuta pi toki kulupu 


tan kulupu 


ante toki tan jan Sonja 


monsuta meli Lansuwi 


monsuta meli Lansuwi (langsuir) li tan toki 
musi pi kulupu Melaju (lon ma Malasija). 
toki musi kulupu la monsuta Lansuwi li kama 
lon tenpo ni: meli li kama mama, li jo e 
jan lili lon insa ona, taso meli ni li moli 
lon tenpo pana pi jan lili, li kama 
monsuta. tenpo mute la selo pi monsuta 
Lansuwi li ni: ona li jo e linja lawa suli 
e len walo. ona li wile pana e pilin ike 
tawa jan, tawa jan lili, li ken moku e telo 


loje jan. 
jan mute li pilin e ni: jan li wile e weka 
pi monsuta Lansuwi la nasin mute li lon. 

jan li ken pana e ijo sewi lon poka pi jan 
lili, lon tomo. taso jan mute ante li pilin 
ala e lon pi monsuta Lansuwi. 


monsuta lili Tojo 


toki musi kulupu la monsuta Tojo (anu hantu 
toyol) li monsuta lili li wile pali e ike 
lili. jan li pilin e ni; jan pi wawa nasa 
li lawa e monsuta Tojo li toki e ni tawa 
ona; “o danpan. o pali e ake lili? jan 
lawa ni li awen e monsuta Tojo lon poki. 
jan lawa li pana e telo walo mama e telo 
loje jan tawa monsuta lili ona. 


tenpo pimeja la jan lawa pi wawa nasa li 
toki e ni tawa monsuta Tojo: “o tawa. o 
pali e ijo tawa mi. o lanpan.” jan ante li 
wile pini e monsuta Tojo la ni li pali 
suli. monsuta Tojo li tawa kepeken tenpo 
lili li ken kama kon ni: jan li ken ala 
lukin e ona. monsuta Tojo li ken pana e 
pona tawa jan lawa ona. taso awen pi 
monsuta Tojo la ike li ken kama. tenpo mute 
la monsuta li wile pali e ike. 

monsuta Tojo li lanpan e ijo mute tan tomo 
sina, la ona li lanpan e kipisi taso tan 


ijo sina ale. 


monsuta meli Tete 


selo la monsuta Tete (anu hantu tetek) li 
sama meli majuna, li jo e nena mama tu pi 
suli mute. jan lili li tawa lon tenpo 
pimeja li wan taso la monsuta Tete li ken 
kama jo e ona. nena suli monsuta li lon 
poka ale pi jan lili, li weka e wawa pi jan 
lili, la jan lili li ken ala moku e kon. 
mama mute li toki e ni tawa jan lili ona: 
“tenpo pimeja la o musi ala lon ma! monsuta 
Tete li ken kama. o awen lon tomo.” 


kon Punjan 

jan li pilin e ni: kon Punjan (anu orang 
bunian) li kon li lon ma pi mi mute. mi 
mute li ken ala lukin e ona kepeken oko. 
tenpo mute la kon Punjan li lon ma kasi, li 
lon nena suli. ona li jo e selo sama jan. 


taso kon Punjan li pona lukin sewi. R 

toki musi kulupu la ona li awen lon ma sama 
ma pi mi mute. taso jan li ken ala lukin e 
ma kon, li ken ala tawa ona. kon Punjan li 
wile kama e jan la, tenpo ni taso la, jan 
li ken kama li ken lukin. 


tenpo mute la jan li pilin e ni: kon Punjan 
li pona li pana e pona tawa jan. taso jan 
mute ante li pilin e ni: kon Punjan li ken 
pali e ike li ken pana e pilin ike. tan ni 
la jan mute li tawa lon ma kasi la ona li 


tawa kepeken tenpo suli. 


ma Malasija en ma Intonesija la toki musi 
mute pi kon Punjan li lon. 


monsuta meli Penankalan 


monsuta Penankalan (anu penanggalan) li ijo 
nasa tan nasin pilin kulupu. tenpo mute la 
monsuta Penankalan li jo e selo sama meli 
pi nasa ala. taso tenpo pimeja li kama la 
lawa ona li kama weka tan sijelo. insa 
sijelo li awen lon anpa lawa. monsuta ni li 
tawa sewi lon kon li alasa e jan lili sine 
mama meli pi jan lili insa. 

jan li pilin e ni: monsuta Penankalan li 
kepeken sona pi wawa nasa ike li kama jo e 
wawa tan ni. toki musi la, monsuta 
Penankalan li meli, li kepeken wawa nasa 


taso ijo li kama li monsuta e meli ni. 


sina wile awen e sina tan monsuta 
Penankalan la sina ken kepeken e kili walo 
Allium pi kon wawa e palisa kasi Cymbopogon 
pi kon pona e kasi laso Pandanus pi kon 
suwi. jan li toki e ni: kon ni li ike tawa 
nena pi monsuta Penankalan. jan ante li 
kepeken toki sewi ni: ona li weka e 
monsuta. 


monsuta Poson 


ma Intonesija en ma Malasija la jan li sona 
e monsuta Poson (anu hantu pocong). toki 
musi kulupu la monsuta Poson li kon pi jan 
moli li ken ala lape tan ni: len walo pi 
sijelo moli ona li kama ala open. 

tenpo mute la len walo pi sijelo moli li jo 
e linja pini lon lawa, lon noka, lon anpa 
lawa. linja ni li open ala la o sona e ni: 

monsuta ni li wile tawa la ona li ken ala 
kepeken noka tu. ona li tawa sewi lili lon 
tenpo mute tan ni: noka ona li lon insa pi 
Mea sulig 


meli Na pi ma tomo lili Pa Kanon (anu 
Mae Nak Phra Khanong) 


tenpo pini la ma Tawi la ma tomo lili Pa 
Kanon la jan olin tu li lon. mije Ma en 
meli Na li kama wan. utala li lon ma. 
kulupu lawa li ni: mije Na o tawa utala. 
tan ni la meli Na li wan taso lon tomo. jan 
lili li lon insa pi meli Na. mije Ma li 
weka. ike la tenpo kama pi jan lili insa la 
meli Na en jan lili insa kin li moli. taso 
mije Ma li sona ala e ike suli ni. 

mije Ma li kama sin tan utala suli, li kama 
lon tomo ona la ona li pilin pona wawa tan 
ni: ona li lukin e meli olin ona e jan lili 
ona. ona tu li awen lon tomo sama tenpo 
pini. lukin la ale li pona li nasa ala. 
taso ijo nasa li kama lon tenpo kama lili. 


tenpo suno wan la mije Ma li lukin e ni: 
kili li lon luka pi meli Na. pakala la kili 
li kama weka tan luka li tawa anpa tomo. 

meli Na li wile kama jo sin e kili li suli 
nasa e luka ona. tenpo ni la mije Ma li 
pilin monsuta li pilin nasa. tenpo pini la 
jan pi tomo poka li toki e ni tawa mije Ma: 
“meli olin sina en jan lili sina li kon 
moli a!” tenpo pini la mije Ma li pilin ala 
e lon ni, 


pini la mije Ma li kama sona e lon. meli 
olin Na li kama kon moli. mije Ma li pilin 
ike mute tan moli pi meli olin ona, li 
pilin monsuta. ona li tawa wawa, li tawa 
weka. kon moli Na li tawa lon monsi ona. 
mije Ma li tawa tomo sewi. monsuta li ken 
ala kama lon tomo sewi. 


jan mute pi ma tomo lili li kama sona e ijo 
pi kon moli Na. ona li pali sewi li pana e 
pona tawa kon tawa ni: kon o kama jo e 
pona. tenpo ni la kon Na li kama lape pona 
li monsuta ala lon ma tomo lili. 

sike mije 


tan mije soweli lili 


mama mije wan li lon ma jaki. monsuta li 
anpa e ona, li uta e ona. ona li ken moli. 


kalama mute a! li lon mama mije. mije poka 
li pakala e monsuta kepeken ilo moli. 


monsuta mute li jaki e ma, li wile moku e 
lawa jan. tan ni la, meli en jan lili li 
len lon tomo. mije taso li utala e monsuta. 
mije li pali e sinpin kepeken kiwen suli, 
li awen lon ona. kepeken ilo moli la, ona 
li pana e kiwen lili tawa monsuta, li 
pakala e monsuta. 

mije poka li luka e mama mije tawa tomo. 
mije poka li toki ni: "mi ken ala awen e 


sinpin la, o awen e kulupu sina.” 

mama mije li tawa wawa, tawa kulupu ona. 
ona li lon poka tomo, li lukin e mama meli. 
“mije o kama a! o noka wawa!” 


mu monsuta suli a! monsuta mute li alasa e 
mije. mama mije li pini e noka, li utalae 
monsuta. 

mama meli li toki: “olin mi! o pini! mi en 
sina o weka a!" 


taso, mije li wile pini e monsuta lon ni. 
tenpo sama la, mije li toki ni tawa sewi: 
“sewi o mi mije la, mi taso li wile moli. 
sewi o pona, o pona, mi taso li kama moku.” 


mije li utala mute. taso, monsuta li mute. 
monsuta li moku e insa lawa ona. 


ali li pimeja lon pilin mije. 
mije li moli nanpa wan. 


mama mije li sin lon sinpin pi kiwen suli. 
sijelo mije li pona. seme ar 


monsuta li anpa e ona, li uta e ona, li 
kama pakala tan ilo moli ante. mije poka li 
luka e ona. taso, ona li awen pilin monsuta 
la, ona li ken ala tawa. 

mije ante li utala lon tenpo mute. taso, 
monsuta li anpa e sinpin, li anpa e mije 
ali. mije li moli la, ali li kama moli. 


kalama ante li lon a! li tan poki tawa, anu 


seme? 
taso, ali li kama pimeja lon pilin mije. 
mije li moli nanpa tu. 


mama mije sin li lon sinpin pi kiwen suli. 
seme a? monsuta li anpa e ona; mije ante li 
pakala e monsuta - ni ali li sin ala. 


mije li tawa tomo. mije li sona e poki 
tawa. wan taso li len lon ma kasi suli. ni 
li ken insa e kulupu, li ken weka tan ma 
ni. mije li len e poki tan ni: poki tawa li 
lili mute lon ma jaki. lawa ma li wile e 
ni: jan ale ma li ken kepeken poki pi lili 
mute. taso, mije la, jan ante li suli ala. 
poki ona o lon kulupu ona taso. ni la, mije 
li len e ni. 


mije li lon tomo, li toki ni tawa kulupu: 
“poki tawa mi li lon ma kasi. o alasa e ni, 
o weka.” 


meli lili li toki ni: “mi sona e 

“meli lili o awen ala utala e mi. o kute 


baso 


kulupu li weka tan tomo, tan mama mije. 
monsuta mute li kama sin. mije li utala e 
monsuta. taso, utala mije li pona ala la, 
monsuta li moku sin e ona. 


ali li pimeja lon pilin mije. 
mije li moli nanpa tu wan. 


mama mije sin li lon sinpin pi kiwen suli. 
seme a” mi li pilin ona: ona li mije ike a! 
lon tenpo pi moli pini la, kulupu li kama 
moli. mije o awen e kulupu lon ma kasi a! 


mije li tawa tomo, li toki ni: "meli lili o 
toki ala lon tenpo ali.” mije 11 luka e 
kulupu, li tawa ma kasi. ko ma li telo lili 
la, ona ali li tawa ike. tenpo sama la, 
monsuta mute li kama, li utala e mije. 
kulupu li kama lon insa ma kasi, lon nasin. 
poki tawa li lon poka nasin. mije li alasa 
open e poki. taso, poki li ken ala tawa tan 


ni: ko ma telo li pini e tawa a! 


monsuta li kama lon poka. taso, kiwen wan 
taso li lon insa pi ilo moli. kiwen wan li 

ken ala moli e monsuta. kiwen wan li ken 
moli e jan. 

kulupu li kalama suli ni: “mije o, sina 
seme e seme a?!” 

ali li pimeja lon pilin mije. 

mije li moli nanpa tu tu. 

mama mije sin li lon sinpin pi kiwen suli. 
mije li tawa tomo. 


mije li ike € meli 1317 ona, li LOKI e 
poki, e ni, tawa kulupu: “sina lon poki 
tawa la, o tawa e ona kepeken wawa wan.” 


mije li luka e kulupu, li tawa ma kasi. 


tenpo ni la, mije li sona e mute monsuta 
la, ona li utala wawa. tenpo sama la, 
kulupu li weka e poki tan ko telo, tawa 


nasin. 

ali li kama lon poki tawa, li tawa wawa 
suli, li weka a! 

ali li tawa ma pona. 

kulupu li awen lon ma pona kepeken tenpo 
mute. mije li awen ikele meli lili. tan ni 
la, meli lili li weka tan kulupu. tan ni 


la, meli suli en mije lili li weka sama. 

mije li suli lon tenpo la, ali li kama 
pimeja lon pilin mije. 


mije li moli nanpa luka. 


mama mije sin li lon sinpin pi kiwen suli. 
monsuta wan li anpa e ona li uta e ona. 
ante li pakala e monsuta. 


sijelo mije li suli ala, li pona sin. mije 
li kama anpa, li pana e telo lukin. sewi li 
lawa e ike ni: ona li utala lon ma jaki, 
lon tenpo ali. 

ala. mije li tawa tomo. meli li kalama suli 
ni: "mije o kama a! o noka wawa!” 

kulupu li lon tomo, li suli ala, li awen 
olin e mije. meli lili li luka e kulupu, li 
tawa tomo poka. tomo poka li insa e kulupu 
ante, e poki tawa ona. kulupu ante li weka 
e kulupu meli kepeken poki ona. 


ali li tawa ma pona. 


tenpo mute li pini la, mije li moli nanpa 
luka wan.. nanpa mute.. nanpa ali.. 

kulupu mani 


tan soweli kina 


mi jan Mako. lon ma tomo mi la, ma lili 
mute li lon: ma lili mr la jam li jo ala e 
mani mute. nasin li pakala. tomo li pakala. 
taso, mi ale li pona tawa jan. mi o kulupu 
pona. pona kulupu li lon ala, la ala li 
lon. 


jan mani li pakala e ma kepeken kon jaki. 
tan ni la, lon li pona ala. tenpo mute la 
wawa tomo ala li lon linja wawa. seli wawa 
li ken lon. lete wawa li ken kin. telo mute 
li ken telo e tomo lon kulupu. taso, ike ni 
ale la, mi ale li ayon e mi ale. ms |o-e 
mani lili tawa moku la, mi pali e poki suli 
pi moku telo, mi pana e ona tawa mi. wawa 
linja li weka lon tenpo lete la mi pali e 
seli suli. tomo sona li pini la mi pana e 

sona tawa jan lili ale mi. mi pali e ma 
kili lili, la jan li ken moku pona. 


mi wan li pali lon ilo pana pi ma tomo. ilo 
pana li ni: tan ma tomo ante la lipu en 
poki 1i kama. lipu en poki ni li wile lon 
jan pi ma lili mi, la mi pana e ona tawa 
jan wile. jan li pana e lipu e poki tawa 
mi, mi pana e ona tawa ilo pana, ilo pana 
li pana e ona tawa ilo pana lon ma tomo 
ante. 


pali pi ilo pana li suli. misikeke en moku 
en lipu en ilo en pana pi jan olin li kama 


pona tan pali mi. pali mi li pona tawa mi. 


taso, jan ante pi ilo pana li pana e lipu e 
poki tawa ma lili ante lon ma tomo ni. jan 
wan li jan Sanki Tesa. ona kin li lon 
kulupu lili pona mi. taso, ona li pana e 
lipu e poki tawa ma lili pi mani mute. pali 
li pimi illa mi tu lai toki lon pad mid jan 
pi ilo pana li lukin e mute, li sona e 
mute. 


lon sike suno wan la jan Sanki Tesa li toki 
e ni ale tawa mi. mi wile pana e toki ona 
tawa sina. 

tenpo seli 


a, jan Mako! ma mani li kama jo e ilo pi 
wawa linja kepeken mani ona. ilo ni li pali 
e wawa kepeken suno. pona tawa ona, ken. 
tenpo mute la wawa ala li lon. wile mi la 
kulupu mi li jo e ilo sama ni. taso, wile 
mani li suli.. a. nnn ante la, jan lon tomo 
suli li kama jo e poki tawa sin. ona li 
suli a. o lukin. nasa mute a. jan ni li 


weka e mani ona lon poki tawa. 


musi la, tomo suli ni li ike lukin mute a! 
o lukin o lukin lon ilo sitelen mi aaa. 
lupa lukin lon poka wan li suli li leko. 
lupa lukin lon poka ante li lili li sike. 
ona li kepeken nasin mute pi pali tomo a. 
jan mani li sona ala e pona lukin. 


telo sewi, lon pini pi tenpo seli 


jan Mako o! mi lukin e ijo nasa lon ma pali 
mi. kulupu ona li kepeken mani mute tawa 
ijo sin: ona li pali e sinpin suli lon selo 
pi ma ona. sinpin suli li “awen” e kulupu 
ona. tan jan pi mani lili anu seme? 

mi jo ala e mani mute, la jan mani li lukin 
nasa e mi. taso ona li ike ala e mi, tan 
ni: mi tan ilo pana. ona li ike e mi la 
lipu ona en poki ona li kama ala. taso, jan 
ante pi mani lili li kama lon insa pi 
sinpin ona la jan mani li ike e ona, li 
toki tawa jan lawa. mani li nasa a e lawa 
jan! 

ante la, sina wile ala wile moku lon tomo 
mi? 


tenpo pi kasi loje 


mi pana e ijo nasa tawa ma mani, jan Mako 
o. 

poki suli en poki suli en poki suli. ona 
ale li kama tan esun pi ilo moli. mi pana e 
ona tawa tomo suli suli lon ma mani. tomo 
suli pi lupa lukin nasa. sina awen sona ala 
sona? kin la, lon sinpin pi tomo suli ike 
ni la poki utala tawa li lon. jan mani ni 
li pana e ilo utala e kiwen awen tawa poki 
tawa suli ona. ike ike. 

pona la, kasi li pona lukin lon tenpo ni a. 
loje mute. kon ona li pona kin tawa nena a. 
mi olin e tenpo ni. 


nasa sin tan ma pi jan mani, jan Mako o. 


lipu mute sin li lon. ona li toki e “kulupu 
awen” ona. “SINA LUKIN E IJO PI KEN IKE LA 
O TOKI TAWA KULUPU AWEN. JAN PI MANI LILI O 
WEKA.” seme a?? jan lawa li pona ala tawa 
jan mani anu seme? 


jan pi mani lili li wan e kulupu pi tomo 
pali, li pali ala, li wile e pona tan jan 
mani, la jan lawa li utala e jan pi mani 
lili. jan lawa li kepeken e ilo moli suli, 
e poki pi kon jaki, e poki utala tawa. jan 
lawa li ike mute tawa mi. kulupu lawa li 
tawa jan mani. 


taso, jan mani ni la, kulupu lawa li wawa 
ala. lon nasin seme?? jan mani ni li wile e 
kulupu lawa namako. insa lawa pi jan mani 
la ko pilin ala. ko pan taso. a a. ko pan, 
jan Mako o. o tawa ma ni ala. a mi pilin 
ike mute. 

tenpo lete li kama. mi o pona e lupa seli 
tan ni: tenpo lete kama la wawa tomo li ken 
weka. wile mi la jan ale lon kulupu mi li 
seli pona. 


ko lete li lon ma 


tomo mute lon ma mani li insa ala e lipu 
ona e poki ona lon tenpo suli. lon sike 
esun mute. poki ona tawa li lon sinpin 
tomo. ken la ona li weka tan tomo. taso, 
ona li weka la ona li kepeken ala e poki 
tawa. 


ante la, jan mani li tawa lon ma mani lili, 
lon tomo utala ona tawa. pimeja en ko lete 
li lon tan sewi. jan mani li lukin e mi 
kepeken ilo suno, kepeken ilo utala. mi ken 
ala lukin, tan walo pi ilo suno. mi pilin 
monsuta wawa. taso jan mani li moli ala e 
mi. ona li toki: “o kepeken tenpo lili 
taso. o pana e poki e lipu. o weka.”” 


tenpo pali ale mi la ona li lukin e mi 
kepeken ilo ona. sama ni: mi jan lanpan. 


tan seme la ona li pilin monsuta tan ilo 
pana pi ma tomo? mi lon ala la ilo moli en 

ilo musi ale ona li lon ala. ike a. ni ale 
li pana e pilin ike. 


ante la, sina pona tan ni, jan Mako o: mi 
en jan 1ili mi 1i ken lape lon tomo sina li 
ken moku lon supa sina. lete li wawa lon 
sike suno ni... 


ko lete li weka lili 


tomo mute sin li insa ala e lipu ona. tomo 
tawa ona kin li awen lon sinpin pi tomo 
ona. ona ale li tawa seme a? mute pi tomo 
weka li, nnn, wan, tu, tu wan.. luka luka tu 
wan. jan mani li ike, taso, mi pilin 
monsuta lili tawa ona. 

jan pi poki utala tawa li ken ala e ni: mi 
tawa lon insa pi sinpin selo ona. ona li 
awen lon lupa sinpin. mi pana e lipu e 
poki. ona li pini e lupa. 


jan ike. 

a, taso, tenpo suno li kama suli sin. ni li 
pona. jan Mako, mi en sina o pana e kili 
tawa ma kasi, la kasi moku li ken lon. 

kasi li kama sin 
jan pi poki utala tawa li moli. 


lon poka ona la jan mani moli ante li lon. 
ona tu li utala, ken. ona li moli e ona 
ante. 


jan lawa li tawa insa tomo pi ma mani. tomo 
mute la, jan moli. tan ni la tomo mute li 
insa ala e lipu ona e poki ona. jan mani 
mute li utala e jan mani ante lon kulupu 
ni. jan mani ante li awen len lon tomo ona. 
ona li wile ala weka. ona li toki nasa lon 
“jan pi mani ala”, li ken ala pini toki. 
“janpimanialalikamalikamalikama 
onalialasaesupamielenmi 
onalikamaonalikamaonalikamaonalikamaonalika 
ma onalikenloninsajanpokami 
onalikenloninsajanlilimi onalikeninsalawami 
onalikenlonanpatomomi 
onalikenloninsalipumi...” 


jan mani li jo ala e moku pona. taso ona li 
moli ala tan ni: ona li moku e len ona, e 
mani ona, e supa ona. 

. kin la, jan mani awen ale li moku e 
sijelo pi jan mani moli poka, e soweli tomo 
ona. ike aaa. 

jan mani awen li ike sijelo tan ni. ona li 
wile e misikeke. 

jan mani li pali e ni tan seme? mi ken ala 
sona. jan mani li ken jo e wile ale ona. 
taso ona li ken ala pona. ona li ken ala 


kulupu. ona o ike. 


mi. mi ken ala pali pi ilo pana lon ma 
mani. jan ala li ken. ma mali li ma ike. 
monsuta mute li lon. jan li tawa insa pi ma 
mani la ona li ken kama pakala. ilo pana li 
pini e pana tawa ma mani. ni la ona li pini 
e pali mani mi. mi o alasa e pali ante... 


tenpo seli 


jan Mako o! mi pilin pona tan pali mi lon 
ma kasi. kasi li kama suli, li pona lukin. 
tenpo alasa la, moku mute li lon tawa jan 
ale lon kulupu mi. 


. tenpo lape la, sitelen ike li awen lon. 
taso, ona li kama lili. pali kasi li 
misikeke pona tawa lape pakala mi a! 

ante la, sina pona tan ni: sina pana e moku 
tawa mi, tan pali kasi mi. sina pona pona 

pona a. jan poka pona. o kama. tenpo pi 
poki luka a! a a. 


o awen pona, jan poka o. 

mi lape la mi lukin 


tan ijo Wen 


mi lape la, mi lukin e ni: mi lon tomo. mi 
1ili la mi lape lon tomo ni. pimeja li lon. 
tomo li jaki-ijo mute li lon supa ale. 
lipu, ilo, len..nena pi ijo ni ale li lon 
anpa noka. mi pilin nasa tan ni. ni li kama 
sin e sona majuna: mi lili la mi pona alae 
tomo mi, mi len e mi lon monsi nena... 


mi lape la, mi alasa e ni: mama majuna pi 
mama mi. tan seme? mi sona ala. mi lape ala 
la, mama Kantase li moli lon tenpo pini. 
taso mi lape la, mi sona ala e ni la mi 
alasa. mi tawa kepeken tenpo suli, mi tawa 
e nena ijo kepeken noka. mi kute taso e 
kalama pi noka mi: kalama li sama toki uta 
lili. taso mi ken ala sona e kon ona. 

mi lape la, mi pilin e ni: lukin la, tomo 
li kama suli. ijo nasa mute li lon, mi 
alasa, taso mi ken ala kama e sona ona tan 
lawa mi. pini la, mi jo ala e ijo musi ni, 
anu seme? sinpin pi tomo mi li lili tawa 


sinpin ni, anu seme? 


mi kute e kalama lili tan monsi. mi tawa 
sike; pilin mi li kalama wawa. lon supa 
lape la, mi lukin e jan pi mama sama mi. 
jan Nesanje li len lon anpa pi nena suli. 
ona li lukin e mi. lukin ona li pimeja, 
sinpin ona li walo. 


sina alasa e seme?, ona li toki. mi toki: 
mi alasa e mama Kantase. ona li toki: sina 
lukin e anpa pi supa ni anu seme? mi toki: 
ona o lon anpa supa tan seme? 


ona li toki sin ala, li lukin taso e mi. 


mi tawa la, mi pali e nasin lili lon insa 
nena. mi tawa lon nasin ni, mi pali e lupa 
lili kepeken noka mi. mi kama lon poka ante 
pi supa lape. lukin la, jan Nesanje li weka 
suli. mi ken ala lukin e ona lon tenpo ni. 
mi pilin nasa. 


mi tawa anpa, lawa mi li kama lon supa 
noka. anpa pi supa lape la, ijo mute li lon 

ni kin, mi lukin e mama Kantase. ona li 
lukin sama ala sona mi pi tenpo pini. lukin 
ona li suli li laso li pana e suno lete 
laso. selo ona li kama kiwen sama selo pi 
ilo kalama, sama jan moli. 


sina pali e seme lon anpa pi supa mi?, mi 
toki tawa ona. 

mama li toki ala. taso, ona li tawa lili, 
luka ona li kama tawa mi, selo en kiwen ona 
li pana e kalama sama palisa pi kasi suli.. 

ni la, mi kama lape ala. 

telo poki 


tan telo telo telo telo telo telo telo 


nanpa telo 


mi tan sewi. 
mi linja. 
mi telo. 


mi luka e nena sewi e telo suli. 
mi mama e poka mi. 

mi tawa. 

mi telo. 


kala 1i lon insa mi. 

kasi en soweli li moku e mi. 
mi pana, mi pana. 

mi telo tawa, mi tawa telo. 
soweli pi noka tu li kama. 


mi la mi telo. 

o moku ! o lon ! 
mi en sina la olin. 
mi sina. sina mi. 


mi telo tawa, mi mama telo. 


taso, olin li pakala. 

jan sin li kama. sina sin. 
sina sona ala e kala mi 

e kasi mi 

soweli mi 

jan olin mi 

ale pana mi 

telo mama mi. 


sina alasa lawa e mi. 
sina leko e linja mi. 
sina lanpan, sina lanpan. 
sina mani e mi. 

mi mani ala. 

mi telo. 


sina tu e mi. 

sinpin suli 1i kipisi e sijelo mi. 
mi kama poki. 

mi kama mani. 

mi kama ilo. 

jan olin mi li weka. 

mi moku e tomo ona 

e soweli 

e kasi. 

kala li ken ala kala. 
jan li ken ala jan. 
mi ken ala mi. 


nanpa jan 


mi olin e ma mi. 

ona li ale mi. 

mi sona e kasi ale. 

mi sona e mu waso ale. 

tenpo seli la mi musi lon telo. 

mi alasa e kili. 

kili laso li suwi nanpa wan tawa mi. 
lon poka telo la, mi uta e jan olin mi. 
mama mi li alasa e kala tan telo. 

mi ma ni, ma li mi. 

ale li pona. 


taso, jan lawa li kama tawa ma tomo mi. 
ona la mi ale o weka. 

lawa li lanpan e ma mi. 

lawa li wile pali e sinpin suli, 

li wile poki e telo. 

ona li pana e mani lili tawa mi ali. 

“o mani e tomo sin lon ma ante.” 

waso mi en kili mi li lon ala ma ante. 

ma ante li mi ala. 
taso mi ken ala awen. 


mama li pana e ijo ale mi lon poki tawa. 
mi weka. 

mi tawa ma sin. 

mi kama suli lon ma ni. 

taso. ona li ma mi ala. wawa lon tomo mi li 
kama tan sinpin telo. 

ilo li ken lete li ken suno tan pakala pi 
ma mi. 

tenpo ale la, weka li lon insa mi. 

jan lawa li ala e ma pi lili mi. 

mi ken ala tawa sin lon ona. 

mi lukin e sinpin suli, 

e poki telo suli, 

la pilin mi li pakala. 


taso, 

sitelen lape la mi sin lon ma mi. 
mi kute sin e waso. 

mi moku sin e kili laso. 

mi sin lon tomo mi. 

sinpin li lion) ala. 

mi kama lape ala la mi pilin ike. 
mi toki: a. ma mi li weka. 


ona li kama poki taso. 

nanpa tomo 


mi tomo. 

jan li mama e mi lon tenpo pini suli. 
mi majuna a ! 

jan mute li awen lon insa mi. 
mi lukin e olin, 

e utala. 

mi lukin e mama, 

e moli. 

jan lili li kama suli lon mi. 
mi seli e moku pona. 

mi awen e jan mi tan lete, 
tan telo sewi. 

jan li lape la mi lukin e mun. 
mi mu lili, kepeken leko mi. 
jan mi la mi tomo pona. 

ona li kule e selo mi. 

musi mute li lon sinpin mi. 

mi kute e kalama musi pona. 

mi en jan mi la, olin li lon. 
ona li mi, mi ona. 

taso, suno wan la 

ona li lanpan e ijo ona tan mi. 
mi pilin ike. 

jan ale li weka lon tenpo. 
taso, mi wile ala e weka ni. 

ona li jan pona. 

ken la, mi pilin, 

ona li mani e mi tawa jan sin 
taso jan sin li kama ala. 

mi pilin taso lon tenpo suli. 
musi en suwi en pona li lon ala mi. 
poki seli mi li seli ala. 
soweli lili li kama insa, 

li jaki e anpa mi. 

mi pilin taso. 

magpisan ala. 


lon ma poka la, 

jan sin li pali e ijo nasa. 
mi sona ala e ijo ni. 

ona li lukin sama sinpin mi. 
taso ona li suli mute. 


suno wan la jan pali li weka. 
telo mute li kama, 

li luka e noka mi. 

telo li pona ala tawa tomo. 
mi wile weka, 

taso mi ken ala. 

mi tomo. 

mi sama kasi. 

mi ken ala tawa. 

telo li kama suli. 

ona li telo e insa ale mi. 

ona li telo e lawa mi. 

mi ken ala kon. 

mi moli, mi moli. 

taso, moli tomo li wile e tenpo mute. 


nanpa kala 


mi kala. 

mi lon telo suli. 

mama mi li toki: 

o tawa ala lon poka moli. 


mi moku e pipi lon telo. 

mi kala lon leko nasa lon anpa telo. 
tenpo la ijo nasa li tawa lon sewi. 
ona li lukin sama kala suli. 

taso, selo ona li kiwen. 

mi kama kala suli. 

mama mi li moli. 

kala kiwen nasa li moku e mama mi. 
nimi ona li awen lon mi: 

o tawa ala lon poka moli. 


sina sona ala sona e ni? 
jan li toki: “o pali ala.” tan toki ona la 


wile pali sina li kama wawa? 

poka moli li kama ni tawa mi. 

mi wile sona: seme li lon poka ni? 
suno wan la mi ken ala pini e wile ni. 
mi tawa poka moli. 

mi lukin e ijo pi nasa mute. 


sampam sula lil lon. 

ona li sama ala sinpin kala. 
ona li lipu. 

uta mute suli li lon. 

mi pilin monsuta tan sinpin. 
ona li mu suli. 

mu ike. 

mi wile weka. 

taso mi ken ala. 

sinpin li wile e mi. 

telo li tawa uta suli ona. 
mi kala wawa, taso mi ken ala weka. 
telo li wawa kin. 

telo li pana e mi tawa uta. 
mi kama insa. 

moli li lon insa. 


mi awen lon anpa pi telo sin ni. 
suno li ken ala lon ni. 

mi taso. 

mi lon pimeja. 

mi ken ala lukin e mun. 

mi ken ala lukin e tomo poka mi. 
ona kin li moli lon telo. 

mi ken ala toki tawa ona. 

soko li moku e selo mi. 

kala li kala lon insa mi. 

taso, ona li jan mi ala. 

ona li kala. 


mi wile e jan weka mi. 


ol san, jan mi. 

o weka e telo. 

taso, jan ala li weka e telo. 
jan ala li pona e mi. 

mi awen lon anpa telo. 
palisa mi li pakala. 

mi kama nena jaki. 

mi moli lon taso 

lon pimeja 

lon anpa telo. 

nanpa jan kin 


telo li mu suli. 
kalama li weka e lape mi. 
mi lon seme a? 


lon sewi pi sinpin telo. 
tenpo mun. 
mi taso. 


mi tawa lon lape mi. 

mi lukin anpa. 

mi sewi sewi sewi. 

kasi suli li lili lukin. 

mi noka wan sin lon lape mi, 
la mi tawa anpa 

la mi moli. 


kalama ilo ike en suno ilo loje li open. 
telo walo li weka tan sinpin. 

ona li anpa tawa ma. 

mi lukin e anpa ona. 

mi pilin nasa. 

sike pilin mi li kalama wawa. 

mi monsuta mute. 

mi weka tan anpa suli. 

mi weka tan sinpin telo. 

mi kama lon poka telo. 

mi lukin e mun jasima lon selo telo. 


TO 


mi toki tawa telo: 

sina awen e mi. 

sina weka ala e lape mi, 
la mi ken moli. 

sina pona, telo o. 


mi weka e telo. 

mi tawa poki tawa. 

mi tawa tomo mi. 

telo li lon lukin mi. 


nanpa telo kin 


mi pakala, mi pakala. 

mi ken ala pana. 

sina lanpan taso, 

tan wile sina. 

tan seme la ni? 

sina wile e wawa la mi wawa. 

sina wile e telo la mi telo. 

o poka mi, o poki ala. 

sina kute ala. 

sina wile e wawa mi, la o jo e ona. 
mi mani, mi poki, mi pakala, mi tu, 
taso mi awen telo. 

telo li wawa. 

sina pona ala e sinpin poki sina. 
ona li kama majuna. 

pakala li lon ona. 

mi utala e sinpin sina. 

mi mute e ona. 

ona li kama ko. 

mi moli e jan. 

mi pakala e tomo. 

mi moku e jaki. 

mi kama telo jaki. 


mi wile ala e ni. 

mi wile ala monsuta. 
mi wile ala pakala. 
sina monsuta e mi. 
sina pakala e mi. 
sina poki la moli. 
Jan olin mi li moli: 
jan sin ma li moli: 
soweli mi li moli. 
kasi mi li moli. 

mi moli 

mi moli 

mi moli 

mi moli mi moli mi moli mi moli 
mi wile ala moli. 

mi wile mama. 

mi 
mi 
mi 


mi 


wile 
wile 
wile 


wile 


pana. 
olim. 
telo. 


telo 

ini: sona pi ike ken 


supa awen: jan li lawa e lawa pi jan ante. 
jan li pakala e sijelo pi jan ante. 

tawa musi: sitelen monsuta pi jan musi 
nasa. 

monsuta pi toki kulupu: mama li moli. 

sike mije: jan li pilin e ni: ona li mije 
la ona li wile utala. jan li ike tawa 


kulupu mama ona. 


kulupu mani: jan li moli li moku e jan 
ante. 


mi lape la mi lukin: sitelen lape monsuta. 


telo poki: lawa li weka e jan tan ma ona. 


pakala suli li kama tawa ma. 

ini: sona pi nimi nasa 


jasima: sina lukin e kiwen jasima la sina 
lukin e sina. sina jasima e poki telo la 
telo li weka e poki. sina jasima e tawa 
sina, la sina kama lon open pi tawa sina. 
jasima suno li pimeja. 


kiki: ijo kiwen li kama lili lon pini ona, 
la ona li “kiki”. kiki li ken pakala e ijo, 
li ken kipisi € ijo. Kiki li lom kasi mute, 
li lon kiwen uta, li lon ilo pi pali len, 
li lon ilo pi pana misikeke. kiwen li ken 
kiki. 


lanpan: sina lanpan e ijo la sina kama jo e 
ona. tenpo mute la lanpan li toki e ni: 
lanpan sina li ike tawa jan pana. (taso, ni 
1i lon ala lon tenpo ale lon nasin toki 
ale. tenpo la, lanpan li ken ike ala li ken 
pona tawa jan pana. lanpan li ken “jasima” 
pi nimi ‘‘pana’’.) 

majuna: ijo li sin ala la ona li majuna. 
kasi majuna li suli. soweli majuna li suli. 
ilo majuna li ken pakala. jan mute li moli 
lon majuna ona. 

misikeke: misikeke li pona tawa sijelo. ona 
li ken pona e pakala sijelo e pakala lawa. 
soko: soko li ken kasi lukin, taso ona li 


kasi ala. ona li moku ala e suno; ona li 
moki e ijo moli. 


sina wile sona e kon pi nimi ante, la o 
lukin lon lipu Linku lon lipu.la. ante la, 
sina ken lukin lon lipu ku pi jan Sonja. 

ini: lawa kepeken 


lawa KulupuMusi Tan-PanaSama Nanpa 4.0 (CC 
BY-SA 4.0) li lawa e sitelen ale e toki ale 
lon lipu ni. @ 2023 jan pana pi lipu 
monsuta. 

lawa KuMu Ta-PaSa 4.0 li ken e ni: 

pana: sina ken pana e pali tan lipu ni tawa 
ante. 

ante: sina ken ante e pali tan lipu ni tawa 
wile sina. sina ken esun e pali pi lipu ni 
e pali sin sina tawa mani anu ijo ante. 
taso: 


tan: sina pana/esun/ante e pali tan lipu 
ni, la sina o pana e nimi pi mama pali. 
sina ante e ijo lon pali, la o toki e ante 
sina. ni li lon ala la o toki ala e ni: 


“mama pali li wile e kepeken mi.” 

pana sama: sina ante e pali tan lipu ni, la 
pali sin sina o kepeken lawa sama ni. 


lawa sin ala: sina ken ala pana e lawa 
kepeken sin. sina ken ala kepeken ilo tawa 
ni: jan ante li ken ala kepeken pali lon 
lawa kepeken ni. 


kulupu Creative Commons li ken ala e ante 
toki ni. ni li toki lili taso. sina wile 
sona e lawa ale, la o lukin e lawa suli lon 
HL 


https: //creativecommons.org/licenses/by- 


sa/4.0/legalcode 


toki pi lawa ken ante: 


telo poki: mama pi telo poki li wile e ni: 
ona li kepeken lawa CCO. sina ken pali e 
wile ale sina kepeken toki musi ni. sina 
wile ala pana e nimi mama. toki li tawa 
kulupu. jan ala li ken lawa e ona. taso, 
mama li wile e ni: sina o pona. 


monsuta pi toki kulupu: toki ni li ante 
toki tan kulupu la ona li CCO. 


T8 


